Christopher Knudsen

Christopher Knudsen (født 4. oktober 1843 i Drammen, død 28. juli 1915 samme sted) var en norsk prest og politiker (H).

Christopher Knudsen ble valgt til Stortinget fra Drammen i 1895 og 1898 og fra Tønsberg i 1901.

Han ble utnevnt til kirke- og undervisningsminister i Christian Michelsens regjering 11. mars 1905, en post han hadde til 26. januar 1906. Hans korte tid i regjeringen skyldtes at hans innstilling til utnevnelsen av professor i dogmatikk ikke fikk medhold av regjeringens flertall.Oscar A. Johnsen, s. 934

Christopher Knudsen ble student i 1861 fra Drammens skole, hvor han siden var lærer. Han avla eksamen for cand. theol. i 1867. Fra 1868 virket han som kateket i Mandal og i 1876 ble han sekretær i Det norske misjonsselskap. Fra 1879 var han sogneprest i Nedre Eiker, der han også ble ordfører. Deretter var han residerende kapellan i Bragernes fra 1886, der han også deltok i lokalpolitikken. I 1898 ble han utnevnt til sogneprest i Tønsberg. I 1902 ble han konstituert prost i Søndre Jarlsberg, og utnevnt i samme stilling i 1904. I 1905 var han ordfører i Tønsberg før han fikk ministerposten. Etter sin kortvarige statsrådstilværelse ble han utnevnt til sogneprest i Bragernes der han ble innvilget avskjed i 1913.

Han ble i 1900 utnevnt til ridder av 1. klasse av St. Olavs Orden og i 1907 forfremmet til kommandør av 1. klasse. Han ble også tildelt 7. juni-medaljen.

 Referanser 

 Kilder 
 Oscar A. Johnsen, Tønsbergs historie, bind 3, 1952–1954
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
 Norsk samfunnsvitenskapelig datatjeneste 
 Digitalarkivet

 Eksterne lenker 


Kategori:Norske utdanningsministre
Kategori:Høyre-statsråder
Kategori:Norske statsråder 1884–1905
Kategori:Norske statsråder 1905–1940
Kategori:Stortingsrepresentanter fra Høyre
Kategori:Stortingsrepresentanter for Drammen
Kategori:Stortingsrepresentanter for Tønsberg
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Stortingsrepresentanter 1901–1903
Kategori:Ordførere i Tønsberg
Kategori:Ordførere i Nedre Eiker
Kategori:Høyre-ordførere i Vestfold
Kategori:Høyre-ordførere i Buskerud
Kategori:Norske lutherske prester
Kategori:Kommandører med stjerne av St. Olavs Orden
Kategori:Personer fra Drammen kommune